Kaj če bi lahko vzeli tableto ali cepivo
in bi lahko, kot prebolimo prehlad,
svoje rane celili hitreje?
Če imamo dandanes operacijo ali nesrečo,
smo v bolnici cele tedne
potem pa nam ostane brazgotina in boleči stranski učinki
naše nesposobnosti regeneracije ali ponovne tvorbe zdravih organov.
Ustvarjam materiale,
ki naročijo našemu imunskemu sistemu, da izda signale za rast novih tkiv.
Enako kot cepiva naročijo telesu, naj se bori proti bolezni,
bi lahko naročili svojemu imunskemu sistemu,
naj gradi tkiva in hitreje celi rane.
Ponovna tvorba telesnih delov kar tako se morda zdi čarovnija,
a obstaja kar nekaj organizmov, ki to lahko dosežejo.
Nekateri kuščarji si lahko ponovno ustvarijo rep,
preprosti aksolotl si lahko popolnoma regenerira roko
in tudi mi, ljudje, si lahko ponovno ustvarimo jetra,
ko smo izgubili več kot pol njihove osnovne mase.
Da bi to čarovnijo malce približala realnosti,
raziskujem, kako lahko naše telo celi rane in tvori tkiva
s pomočjo navodil našega imunskega sistema.
Od odgrnine na kolenu do tiste nadležne infekcije sinusov
naš imunski sistem brani naše telo pred nevarnostjo.
Sem imunologinja
in z uporabo vsega, kar vem o obrambnem sistemu našega telesa,
mi je uspelo identificirati ključne igralce
v našem boju, da na novo zapolnimo ureznine in modrice.
Ob pregledu materialov, ki se jih trenutno testira
glede na njihove sposobnosti za tvorbo mišic,
je naš tim opazil, da je po uporabi teh materialov v poškodovani mišici
bilo veliko število imunskih celic
v tistem materialu in sosednjih mišicah.
Torej so v tem primeru
imunske celice, namesto da bi se šle k infekciji borit z bakterijami,
hitele proti poškodbi.
Odkrila sem specifični tip imunske celice,
T-celico pomagalko,
ki je bila prisotna znotraj materiala, ki sem ga vsadila,
in ki je bila absolutno nujna za celjenje rane.
Enako kot takrat, ko ste bili otrok in ste zlomili svinčnik
ter ga poskusili zlepiti skupaj,
lahkotudi zdravimo,
a morda ne na najbolj funkcionalni način
in ostala nam bo brazgotina.
Če torej nimamo teh T-celic pomagalk,
namesto zdrave mišice
naša mišica v sebi razvije maščobne celice
in če je v mišici maščoba, ni tako močna.
Z uporabo našega imunskega sistema
se lahko naše telo spet zaraste brez brazgotin
in izgleda enako kot pred poškodbo.
Ustvarjam materiale,
ki nam dajejo signale, da gradimo novo tkivo
s spreminjanjem imunskega odziva.
Vemo, da kadar koli v telo vgradimo kak material,
se bo imunski sistem nanj odzval,
pa naj gre za srčni spodbujevalnik, inzulinske črpalke ali
materiale, s katerimi inženirji poskušajo tvoriti novo tkivo.
Ko torej vgradim ta material ali gradbeni oder v telo,
imunski sistem ustvari majhno okolje celic in proteinov,
ki lahko spremeni način, kako se matične celice obnašajo.
Prav tako kot vreme vpliva na naše vsakodnevne aktvnosti,
na primer da gremo teč
ali ostanemo doma in verižno gledamo celo nadaljevanjko na Netflixu,
imunsko okolje ali gradbeni oder
vpliva, kako naše matične celice rastejo in se razvijajo.
Če imamo napačne signale,
recimo Netflixove signale,
dobimo maščobne celice namesto mišice.
Ti gradbeni odri so narejeni iz cele vrste različnih reči,
od plastike do naravno pridobljenih materialov,
nanovlaken različnih debelin,
bolj ali manj porozne gobe in
gelov različnih togosti.
Raziskovalci lahko celo pripravijo materiale,
da dlje časa sproščajo različne signale.
Z drugimi besedami, orkestriramo lahko to broadwaysko predstavo celic,
tako da jim damo ustrezni oder, iztočnice in rekvizite,
ki se jih lahko spreminja za različna tkiva,
tako kot bi producent spreminjal prizorišče
za Nesrečnike ali pa Malo prodajalno grozot.
Kombiniram specifične tipe signalov,
ki oponašajo odziv našega telesa na poškodbo, da se lahko regeneriramo.
V prihodnosti bi lahko videli obliž proti brazgotinam,
plastično mišično polnilo ali celo cepivo, ki zdravi rane.
Ne bomo se že jutri zbudili z zmožnostjo, da se pozdravimo kot Wolverine.
Najverjetneje tudi naslednji torek ne.
A s tem napredkom
in z usmerjanjem našega imunskega sistema, da gradi tkiva in celi rane,
bi se na trgu lahko začeli pojavljati produkti,
ki se nam skupaj z obrambnim sistemom našega telesa pomagajo regenerirati,
in mogoče bomo lahko nekega dne držali tempo z aksolotlom.
Hvala.
(aplavz)